Әр-Рази, Әбу Бәкер Мөхәммәт ибн Зәкәрия әр-Рази (гарәп. ابوبكر محمّد زکرياى رازى‎, 865, Рей, Иран — 925, шунда ук) — күренекле фарсы энциклопедияче–галиме, табиб, алхимик, фәйләсуф. Аурупада латинлаштырылган Разес (Rhazes) исеме белән билгеле. Әр-Разиның күп кенә хезмәтләре X-XIII гасырларда латин теленә тәрҗемә ителгәннәр. Алар Көнбатыш Аурупа табиблары һәм алхимиклары тарафыннан танылган. Әр-Разины «табибларның атасы» дип йөрткәннәр.